Pamfolete eno e go naya tshedimosetso ka ga dikwetsa tsa boitekanelo tse di amanang le bodiri jwa temothuo, ditshingwana le dikgwa. Re itlamile go thibela dikotsi le malwetse, mme go a re itumedisa go golagana le batho le ditlamo tse di diranang le boitekanelo le pabalesego mo lephateng la temothuo, ditshingwana le dikgwa.
Go fa sekao, go mekamekana le merwalo e e bokete kgotsa go bereka o sokasokamisega mmelego ka baka pherekano ya mesifa le marapo. Seno se raya manokonoko le ditlhabi tsa maoto le matsogo, malokololo le mokwatla, tse di ka tlisiwang ke go phetsega kgotsa go kakamala mesifa, go tsiboga marapo a mokokotlo, go kakatlega ditlhafu, atraitise ya dinoka, mangole le ditokololo tse dingwe.
Switšhe kgotsa valofo ya totlelani e nonofetse tiro, le gore mokgwa o e berekang ka ona o ka ketefalela motho go o tlhatlhamolola.
Go ya ka molao, fa o reka kgotsa o hira metšhine, morekisi/mohirisi wa metšhine eo o tshwanetse a go tlamela ka disireletsi.
Mathata a mantsi a a bakwang ke metšhine a tlhagelela ka nako ya ditolamiso le dikabololo.
Motlakase o kotsi, o ka bolaya motho. Ngwaga-le-ngwaga motlakase o bolaya batho ba ka nna 3-4 mo lephateng la temothuo. Seno gantsi se dirwa ke fa batho ba kgomana le dithapo tsa motlakase tsa dikaletso. Dikotsi tse dingwe di bakwa ke go dirisa ditlamelwana tsa matsogo kgotsa dikheibole tsa kotlololo tse di sa lolamisegang. Ditlamelwana tsa motlakase fa di sa tsenngwa ka tshwanelo, le tsona di kotsi.
Maatla a motlakase a kgona go tlolela metšhine kgotsa ditlamelwana fa di o atametse thata; Di-OHPL di kgona go go tlhagisetsa kotsi le fa o sa di kgoma. Fa go na le di-OHPL tse di ralalang polase kgotsa setsha sa gaeno, o ka rerisana le motlamedi waeno wa motlakase gore di faposiwe, di epelwe kgotsa di tlhatlosiwenyana gape. Fa seo se sa kgonege, dira gore o nne le mmepe wa ditsela tsa tsona (o ka o kopa mo go motlamedi), mme o tlhomamise gore badiri ba bafeti, jaaka bakonteraka, ba na le dikhophi tsa ona.
Wa berekela ka fa tlase ga OHPL go se na maranyane a pabalesego, kgotsa wa dumelela karolwana ya motšhini (dikgatshi, matipane, dinosetsi, jalojalo) go atamela OHPL bogaufi jwa 15m.
Wa tsenya legora la bothale (terata) mo ditseleng tsa OHPL, kgotsa wa gogela terata mo e ka tlolang mme ya kgomana le OHPL.
Go kgoma OHPL go ka nna ga kgaosetsa tsamao ya motlakase nakwana, fela o ka wa tsoselediwa ke sebusetsi sa othomathiki. O se ka wa leka go tshwasolola dilo mo ditleneng tsa motlakase pele mong wa dithapo tsa OHPL a go netefaletsa gore di timilwe motlakase. Fa o pateletsega go berekela gaufi le OHPL, kopa motlamedi wa motlakase gore a o kgaosetse nakwana.
Fa o tlamega go berekela gaufi le dikheibole tsa dikepelwa, kopa ba setlamo saeno sa tlamelo ya motlakase go go rebolela tshedimosetso mabapi le ditsela tsa tsona. Kopa mankge yo o maleba go tlhotlhomisa fa go se na dikheibole pele o epa mesima mo ditseleng kgotsa dikago tse o di berekang.
Go nna le diphatlha tse di lekaneng tsa disokete. Go tlhatlaganya disokete ka go dirisa diadaptara go na le kwetsa ya go baka molelo.
Ditshomelo tsa disokete tsa kwa nageng, jaaka mo maemong a a bokgola, a a ka jang ditlamelwana, a go dirisa setimi kgotsa metsi, e nne tse di maleba (kopa kgakololo: o se ka wa dirisa disokete tsa mo ntlong), mme di sirelediwe ka Sekgwatlhi sa Masaledi a Motlakase kgotsa RCD (Residual Current Device).
Dithulusu tsa motlakase tse di dirisiwang kwa nageng kgotsa kwa go nang le dimetale tse di efilweng ka bontsi, di tshwanetse go dirisiwa ka volteiji e potlana go tswa mo transfomareng/phetosaneng ya sekganela-kotsi (sekao, go efisa kgari ya divolte tse 110), kgotsa di golaganngwe ka RCD e e tlaa kgaosetsang motlakase ka bonako fa go na le phoso ya go efa. Sekaseka kgonego ya go bereka ntle le motlakase: go fa sekao, o ka dirisa dithulusu tsa niumatiki (maatla a mowa) tsa bodirelo (mme o tlhotlhomise seelo sa leratla).
Lo nna le ditshomelo tse di lekaneng tsa disokete gore lo fokotse tiriso ya diotlolosi.
Go botlhokwa thata go itse se se tshwanelwang ke go dirwa fa mongwe a ka tlakasega. Sa ntlha, gakologelwa go tima motswedi wa motlakase, mme fa seo se sa kgonege, o se ka wa kgoma motho yo o tlakasegileng ka sepe sa metale; mo kgome fela ka sengwe se e seng sefetisi sa motlakase. Go rudisa motho go batla katiso, ka moo netefatsa gore badiri baeno ba newa katisonyana ya Thusoyantlha. Manega khophi ya 'Plakate ya tshedimosetso mabapi le motlakasego' googongwe, e e tlhalosang gore go dirwe eng.
Go berekela mo leratleng go ka baka tshusufalo ya leruri.
Ke bothata jo bo ka amang maoto le matsogo (bogolo mo tirisong ya disaga-tšhaene le digwai), kgotsa mmele otlhe (jaaka mo bakgweetsing ba diterekere le diteraka).
Go berekela momaemong a a bogale a bosa, jaaka letsatsi le serame se se feteletseng, go kotsi mo mmeleng.
Fa go leletsatsi o apare botlhošwana mme o rwale hutshe e e moriti o sephara; o se ka nna legwete.
Fa o ka bona o tswa ditshubaba le dikakana, kgotsa o tlhafega sebala, o itlhokomele.
Go kopakopana le diphologolo go ka baka zuunosise/sefologolo (a diphologolo di a tshelang batho), jaaka orofo (a letlalo), dibokwana le leptospirosise ya dikgomo le magotlo. Matshwao a teng a akaretsa malwetsi a letlalo le diphikelo tse di iphetolang malwetse a leruri fa di sa phekolwe ka pele.
Go amana le dikhemikale le mere e mengwe e e borai jaaka diupi, melemo ya diphologolo (jaaka tipi ya dinku), marole, sesi, marere a dikgelelo, dinontshammu; go hema sesi sa plastiki kgotsa mmoko le menkgo ya dinontshammu, letlhaka kgotsa leswabo; diretse, maloko le mmutele; go tshelegelwa ke diupi le ditipi; gotlhe moo go ka baka malwetse.
Malwetse mangwe a a bakegang mo tirong a tshwanelwa ke go begelwa Lefapha la Badiri.